Fredrik Kristian

Friedrich Christian (5. syyskuuta 1722 Dresden – 17. joulukuuta 1763 Dresden)Gerhard Schmidt: Friedrich Christian  Neue Deutsche Biographie (1961) Deutsche Biographie. Viitattu 30.9.2017. oli lyhytaikainen Saksin vaaliruhtinas lokakuusta joulukuuhun 1763.

 Suku 
Hänen vanhempansa olivat Saksin vaaliruhtinas Friedrich August II, joka oli myös Puolan kuningas nimellä August III ja Itävalllan arkkiherttuatar Maria Josefina. 

Hänellä oli kolmetoista sisarusta, joista hän oli kolmanneksi vanhin poika. Sisarista Maria Amalia, avioitui Espanjan kuningas Kaarle III:n kanssa; Maria Anna (1728–1797) avioitui Baijerin vaaliruhtinas Maksimilian III Joosefin kanssa ja Maria Josefina Karolina (1731–1767) avioitui Ranskan kruununprinssi, dauphin Ludvigin kanssa. Veli Franz Xavier Albert August Ludwig Benno (1730–1806) oli Saksin sijaishallitsija 1763–1768.

Friedrich Christian oli lapsesta alkaen sairaalloinen, joutui käyttämään lapsena pyörätuolia toisen jalkansa halvaantumisen vuoksi, mutta älykäs ja valtiomiestaitoinen. Hän kieltäytyi äitinsä ehdotuksesta luopua kruununperijän asemastaan ja ryhtyä kirkon palvelukseen tai mennä luostariin. 

 Vaaliruhtinas 
Hän tuli isänsä kuoltua vaaliruhtinaaksi 5. lokakuuta 1763 ja suunnitteli monenlaisia uudistuksia, mutta kuoli isorokkoon vain 41-vuotiaana pari kuukautta myöhemmin.

Häntä ei ehditty valita Puolan kuninkaaksi ja osin hänen kuolemansa seurauksena Wettinin hallitsijasuku menettikin Puolan valtaistuimen.
pienoiskuva|Nuori 17-vuotias kruununprinssi Friedrich Christian, 1739 

 Avioliitto ja perilliset 
Friedrich Christian nai vuonna 1747 Pyhän saksalais-roomalaisen keisarikunnan keisari Kaarle VII:n ja Itävallan arkkiherttuatar Maria Amalian vanhimman tyttären, Baijerin prinsessa Maria Antonia Walpurgis Symphorosan (1724–1780).  

Avioliitto solmittiin ensin välittäjän avulla Münchenissä 13. kesäkuuta 1747 ja he menivät naimisiin henkilökohtaisesti Dresdenissä 20. kesäkuuta 1747. Maria Antonia oli erittäin sivistynyt ja hyvinkoulutettu sekä säveltäjä. Samana vuonna Maria Antoniasta tuli Rooman Accademia dell’Arcadian jäsen, joka oli merkittävä oopperauudistusinstituutio. Samoin puoliso Friedrich Christian oli musiikillisesti poikkeuksellisen lahjakas. 

Heille syntyi yhdeksän lasta, joista seitsemän eli aikuiseksi asti:

 Nimetön poikalapsi (9. kesäkuuta 1748), syntyi kuolleena
 Friedrich August I Saksin kuningas (23. joulukuuta 1750 – 5. toukokuuta 1827), avioitui pfalzkreivitär Amalie von Zweibrücken-Birkenfeldin kanssa, heillä oli jälkeläisiä
 Karl Maximilian Maria Anton Johann Nepomuk Aloys Franz Xavier Januar (24. syyskuuta 1752 –  8. syyskuuta 1781), kuoli naimattomana
 Joseph Maria Ludwig Johann Nepomuck Aloys Gonzaga Franz Xavier Januar Anton de Padua Polycarp (26. tammikuuta 1754 – 25. maaliskuuta 1763), kuoli 9-vuotiaana
 Anton, Saksin kuningas (27. joulukuuta 1755 – 6. kesäkuuta 1836), avioitui Savoijin prinsessa Maria Carolinan kanssa, ei jälkeläisiä; avioitui Itävallan arkkiherttuatar Maria Teresan kanssa, ei eloon jääneitä jälkeläisiä
 Maria Amalia, Saksin prinsessa (26. syyskuuta 1757 – 20. huhtikuuta 1831), avioitui Zweibrückenin herttua Karl II Augustin kanssa, heillä oli jälkeläisiä
 Maximilian, Saksin prinssi (13. huhtikuuta 1759 – 3. tammikuuta 1838), avioitui Parman prinsessa Carolinen kanssa, heillä oli jälkeläisiä; avioitui toisen kerran Bourbon-Parman prinsessa Maria Luisan kanssa, ei jälkeläisiä
 Theresia Maria Josepha Magdalena Anna Antonia Walburga Ignatia Xaveria Augustina Aloysia Fortunata (27. helmikuuta 1761 – 26. marraskuuta 1820), kuoli naimattomana, kuningatar Maria Luisan ritarikunnan jäsen
 Nimetön poika (1762), syntyi kuolleena

Heidän vanhin poikansa Friedrich August III seurasi isäänsä vaaliruhtinaana ja kruunautti itsensä myöhemmin kuninkaaksi. Hänen alaikäisyytensä aikana äiti, leskiherttuatar Maria Antonia ja setä, Saksin prinssi Franz Xavier toimivat sijaishallitsijoina 1763–1768. Myös Friedrich Christianin toinen poika Anton oli myöhemmin Saksin kuninkaana.

Lähteet

Aiheesta muualla

Luokka:Saksin vaaliruhtinaat
Luokka:Vuonna 1722 syntyneet
Luokka:Vuonna 1763 kuolleet